A 92. Oscar-gálára 11 jelölést kapott, közte a legjobb film, a legjobb rendező (Phillips) és a legjobb férfi főszereplő (Phoenix) kategóriában, amivel megdöntötte "A sötét lovag" korábbi nyolc nominációs rekordját a képregény alapú film által elnyert legtöbb jelölés tekintetében. A 73. BAFTA-gálán a film három díjat nyert, Phoenix a legjobb férfi főszereplő díját nyerte el, míg a Joker a legjobb casting és a legjobb filmzene kategóriában lett első Shayna Markowitz és Hildur Guðnadóttir révén. A 77. Golden Globe-gála során végül két kategóriában, a legjobb eredeti filmzene és a legjobb férfi főszereplő – filmdráma lett első Todd Phillips alkotása.